Z A P I S N I K
s 21. (dvadesetprve) sjednice Vijeća Mjesnog odbora Središće,
održane u srijedu, 11. siječnja 2023. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće:, Juraj Barbarić, Ana Biškup, Valko Erdeljac, Marko Kožul, Benjamin Vuković, Branko Banković.

Odsutni članovi Vijeća Mjesnog odbora Središće:, Goran Čačić

Predsjednik Vijeća Benjamin Vuković utvrđuje da je na sjednici nazočno šest (6) članova Vijeća te da Vijeće Mjesnog odbora Središće može pravovaljano raspravljati i odlučivati.

USVAJANJE ZAPISNIKA
Jednoglasno je (6 „za“) prihvaćen zapisnik s 20. (dvadesete) sjednice Vijeća Mjesnog odbora Središće, održane u utorak, 06. prosinca 2022. godine.


USVAJANJE DNEVNOG REDA

Jednoglasno je (6 „za“) prihvaćen je dnevni red koji glasi:


DNEVNI RED

1. Asfalterski program MO Središće za 2023. – zaključak, donosi se
2. Sprječavanje ilegalnog parkiranja s južne strane Bundek centra – zaključak, donosi se
3. Obnova asfalta iznad prekopa vrelovoda na S.R. Njemačke, uz Raiffeisen banku – zaključak, donosi se
4. Pitanja, prijedlozi I obavijesti






1. Asfalterski program MO Središće za 2023. – zaključak, donosi se

VMO Središće raspolaže iznosom od 38.843,00€ u asfalterskom programu za 2023. godinu.

Tražit će se procjena troškova radova za sljedeće projekte:
· Obnova “kocki” na pješačkom nogostupu s istočne strane Stonske ulice, od križanja s Ulicom Vojina Bakića, prema Aveniji Dubrovnik
· Obnova “kocki” na pješačkom nogostupu s južne strane Ulice Vojina Bakića, te sa zapadne strane dječjeg parka u Stonskoj, pored Pizzerie NU
· Sanacija pješačkog nogostupa u ulici Ivana Šibla 


ZAKLJUČAK
O asfalterskom programu MO Središće za 2023.

1. VMO Središće jednoglasno je (sa 6 glasova) usvojilo prijedlog.

1. Ovaj Zaključak dostavlja se Vijeću Gradske četvrti Novi Zagreb – istok.


2. Sprječavanje ilegalnog parkiranja s južne strane Bundek centra – zaključak, donosi se

Gradski ured za obnovu, izgradnju, prostorno uređenje, graditeljstvo, komunalne poslove i promet 5. prosinca 2022. godine donio je Rješenje (KLASA: UP/I-340-08/22-002/2329, URBROJ: 251-10-41-2/002-22-2) za postavljanje zaštitnih stupića.

Obzirom da je 29. studenog 2022. godine održan očevid na predmetnoj lokaciji i sastavljen Zapisnik (KLASA: 340-08/22-002/1680, URBROJ: 251-10-41-2/002-22-3), VMO Središće traži očitovanje po stavkama iz zapisnika koje nisu navedene u donesenom Rješenju, a smatra ih izuzetno bitnim kako bi se sustavno riješio ovaj problem.

U Rješenju su izostavljene stavke iz Zapisnika:

· Postava stupića sjeverno od Ksenije Kantoci na biciklističku stazu i nogostup
· Postava Ney Jersey bloka u zoni zavoja
· Postava stupića na pješački nogostup na Gavranovoj

VMO Središće još jednom apelira na MUP i Prometno redarstvo na učestalo sankcioniranje nesavjesnih vozača zbog nepropisnog parkiranja i vožnje po pješačkom nogostupu i biciklističkoj stazi.

U prilogu ovog zapisnika se nalazi Zapisnik s očevida.


ZAKLJUČAK
O sprječavanju ilegalnog parkiranja s južne strane Bundek centra

1. VMO Središće jednoglasno je (sa 6 glasova) usvojilo prijedlog očitovanja po izostavljenim stavkama iz donesenog Rješenja.

2. Ovaj Zaključak dostavlja se Vijeću Gradske četvrti Novi Zagreb – istok.


3. Obnova asfalta iznad prekopa vrelovoda na S.R. Njemačke, uz Raiffeisen banku – zaključak, donosi se

Obilaskom naselja, predsjednik VMO Središće Benjamin Vuković primijetio je da je propao asfalt na kolniku S.R. Njemačke koji je nedavno obnovljen nakon prekopa zbog zamjene vrelovoda.

VMO Središće traži da se kontaktira izvođač radova kako bi odradio sanaciju kolnika o svom trošku te ga dovede u normalno stanje.


ZAKLJUČAK
[bookmark: _GoBack]O Obnovi asfalta iznad prekopa vrelovoda na S.R. Njemačke, uz Raiffeisen banku

0. VMO Središće jednoglasno je (sa 6 glasova) usvojilo prijedlog.

0. Ovaj Zaključak dostavlja se Vijeću Gradske četvrti Novi Zagreb – istok.


4. Pitanja, prijedlozi i obavijesti

1. Predsjednik VMO Središće je obavijestio vijećnike o dobivenim rješenjima gradskih ureda.



Sjednica je završena u 19:45 sati.
ZAPISNIK VODIO:
Juraj Barbarić

ZAPISNIK IZRADIO:
Benjamin Vuković

KLASA: 024-08/23-003/74
URBROJ: 251-13-11-9-22-2
Zagreb, 11. siječnja 2023.


                                                                                          PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković

